

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2022 m. rugpjūčio 31 d. Nr. P13-47

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“,

p e r d u o d u Lietuvos Respublikos specialiųjų tyrimų tarnybai (toliau – STT) valdyti, naudoti ir disponuoti juo patikėjimo teise jos nuostatuose numatytai veiklai vykdyti valstybei nuosavybės teise priklausantį ir šiuo metu Aplinkos apsaugos departamento prie Aplinkos ministerijos patikėjimo teise valdomą valstybės nekilnojamąjį turtą, esantį S. Daukanto g. 4, Kaune (unikalus numeris - 1992-2001-3072, bendras plotas - 16,03 kv. m, likutinė vertė 2022 m. birželio 14 d. – 1 417,03 Eur (vienas tūkstantis keturi šimtai septyniolika eurų, 3 centai).

Generalinis direktorius Mindaugas Sinkevičius

Parengė:

Audrius Navickas

2022-08-30